**РЕПУБЛИКА СРБИЈА**

**О С Н О В Н А Ш К О Л А**

**„СВЕТИ САВА“БАЈИНА БАШТА**

Бајина Башта, Ул.Светосавска 76

дел.број:238/2021

датум:19.05.2021.године

**ПРАВИЛА ПОНАШАЊА**

**У**

**ОСНОВНОЈ ШКОЛИ „СВЕТИ САВА“ БАЈИНА БАШТА**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Мај 2021.

***Детаљан садржај :***

**I ОСНОВ­НЕ ОД­РЕД­БЕ** 2

**II ПОВРЕДЕ ЗАБРАНА** 2

Дискриминацијa и дискриминаторско понашање .......................................2

Насиље, злостављање и занемаривање ....3

Физичко, психичко,социјално,сексуално и дигитално насиље насиље.....3

Страначко организовање .............................................................................3

Понашање које вређа углед, част или достојанство ...4

**III ПОСТУПАЊЕ ШКОЛЕ У ОДГОВОРУ НА НАСИЉЕ**......................................4

**IV ПОНАШАЊЕ ЗАПОСЛЕНИХ** ..5

**V ПОНАШАЊЕ УЧЕНИКА** .7

**VI ПОНАШАЊЕ РОДИТЕЉА И ТРЕЋИХ ЛИЦА** .10

**VII ЗАВРШЕНЕ ОДРЕДБЕ. ...** .11

На основу чл. 109. и 119. став 1. тачка 1) Закона о основама система обра­зо­вања и васпитања („Службени гласник РС“, број 88/17,27/2018-др.закон,10/2019 и 6/2020) и члана 38. Стату­та Основне школе „Свети Сава“Бајина Башта (у даљем тексту: Школа), Школски одбор Школе, на седници одржаној 19.05.2021. године, једногласно, донео је

**П Р А В И Л А П О Н А Ш А Њ А У Ш К О Л И**

**I. ОСНОВНЕ ОДРЕДБЕ**

**Члан 1.**

Правилима понашања у Школи (у даљем тексту: Правила) уређује се пона­ша­ње и међусобни односи запослених, ученика, родитеља односно других законских заступника ученика (у даљем тексту: родитељи**)** и трећих лица.

**Члан 2.**

Поштовањем Правила обезбеђује се успешно одвијање образовно-васпитне де­лат­ности Школе, побољшавају се радна дисциплина и безбедност у Школи, чување школ­ске имовине и имовине ученика, запослених, родитеља и трећих лица и до­приноси се повећању угледа Школе.

**Члан 3.**

У Школи се негују односи међусобног разумевања и уважавања личности ученика, одраслих, запослених и родитеља.

Запослени имају обавезу да својим радом и укупним понашањем доприносе развијању позитивне атмосфере у Школи.

Правила понашања се морају поштовати за сво време док ради Школа.

Рад школе се одвија у две смене.Радно време школе је од 07 часова до 19. часа сваког радног дана.

**II ПОВРЕДЕ ЗАБРАНА**

**Члан 4.**

У Школи су, према запосленом, ученику, родитељу или трећем лицу, за­бра­њени:

1) дискриминација и дискриминаторно поступање;

2) физичко, психичко, социјално, сексуално, дигитално и свако друго насиље;

3) злостављање и занемаривање;

4) понашање које вређа углед, част или достојанство;

5) страначко организовање и деловање.

**Дискриминацијa и дискриминаторско понашање**

**Члан 5.**

У Школи су забрањене дискриминација и дискриминаторско поступање, којим се на непосредан или посредан, отворен или прикривен начин, неоправдано прави разлика или неједнако поступа, односно врши пропуштање (искључивање, огра­ничавање или давање првенства), у односу на лице или групе лица**,** као и на чланове њихових породица илињима блиска лицана отворен или прикривен начин, а који се заснива на раси, боји коже, прецима, држављанству, статусу мигранта, односно расе­љеног лица**,** националној припадности или етничком пореклу, језику, верским или политичким убеђењима, полу**,** родном идентитету, сексуалној оријентацији, имовном стању, социјалном и културном пореклу, рођењу, генетским особеностима, здравстве­ном стању, сметњи у развоју и инвалидитету, брачном и породичном статусу, осуђи­ваности, старосном добу, изгледу, чланству у политичким, синдикалним и другим организацијама и другим стварним, односно претпостављеним личним својствима, као и по другим основима утврђеним законом којим се прописује забрана дискриминације.

Не сматрају се дискриминацијом посебне мере уведене ради постизања пуне равноправности, заштите и напретка лица, односно групе лица која се налазе у неједнаком положају.

Школа је дужна да предузме све мере прописане законом када се посумња или утврди дискриминаторно понашање у Школи.

Препознавање облика дискриминације од стране запосленог, ученика, роди­теља или трећег лица у Школи врши се на основу ближих критеријума које заједнички пропису­ју министар надлежан за послове образовања (у даљем тексту: министар) и министар надлежан за људска и мањинска права.

**Насиље и злостављање**

**Члан 6.**

Под насиљем и злостављањем подразумева се сваки облик једанпут учињеног, односно понављаног вербалног или невербалног понашања које има за последицу стварно или потенцијално угрожавање здравља, развоја и достојанства личности детета, ученика и одраслог.

Занемаривање и немарно поступање представља пропуштање Школе или запосленог да обезбеди услове за правилан развој детета, ученика и одраслог.

Школа је дужна да одмах поднесе пријаву надлежном органу ако се код дете­та, ученика или одраслог примете знаци насиља, злостављања или занемаривања.

**Физичко, психичко,социјално,сексуално и дигитално насиље насиље**

**Члан 7.**

Физичким насиљем сматра се: физичко кажњавање детета, ученика или одрас­лог од стране запосленог, родитеља или трећег лица у Школи; свако понашање које може да доведе до стварног или потенцијалног телесног повређивања детета, ученика, одраслог или запосленог; насилно понашање запосленог према детету, ученику или одраслом, као и ученика и одраслог према другом ученику, одраслом или запосленом.

Психичким насиљем сматра се понашање које доводи до тренутног или трај­ног угрожавања психичког и емоционалног здравља и достојанства.

Социјалним насиљем сматра се искључивање детета, ученика и одраслог из групе вршњака и различитих облика активности Школе.

Сексуалним насиљем и злостављањем сматра се понашање којим се дете и ученик сексуално узнемирава, наводи или приморава на учешће у сексуалним актив­ностима које не жели, не схвата или за које није развојно дорастао или се користи за проституцију, порнографију и друге облике сексуалне експлоатације.

Дигиталним насиљем и злостављањем сматра се злоупотреба информационо комуникационих технологија која може да има за последицу повреду друге личности и угрожавање достојанства и остварује се слањем порука електронском поштом, смс-ом, ммс-ом, путем веб-сајта (web site), четовањем, укључивањем у форуме, социјалне мреже и другим облицима дигиталне комуникације.

Школа је дужна да надлежном органу пријави сваки облик насиља, злостав­ља­ња и занемаривања у Школи почињен од стране родитеља или трећег лица у Школи.

**Страначко организовање**

**Члан 8.**

У Школи је забрањено страначко организовање и деловање и коришћење школ-ских просторија у такве сврхе.

**III Поступање школе у одговору на насиље**

**Члан 9.**

У Школи је забрањен сваки облик насиља и злостављања о којима говоре Пра­вила, од стране ученика, родитеља или одраслог лица, над наставником, стручним сарадником и другим запосленим лицима.

Због повреде забране из става 1. овог члана против родитеља се подноси пре­кршајна или кривична пријава

**Члан 10.**

Поступање у Школи као одговор на насиље и злостављање спроводи се према Протоколу поступања у установи у одговору на насиље и злостављање, који утврђује садржај и начине спровођења превентивних и интервентних активности, услове и начине за процену ризика, начине заштите од насиља, злостављања и занемаривања, а који доноси министар.

Препознавање невербалних облика злостављања ученика од стране запосленог за време одмора и рекреације и других облика васпитно-образовног рада врши се на основу ближих услова које прописује министар.

**Понашање које вређа угелд ,част или достојанство**

**Члан 11.**

У Школи је забрањено свако понашање којим се вређа углед, част или досто­јанство – запосленог према детету, ученику и одраслом; детета, ученика и одраслог пре­ма запосленом; родитеља или трећег лица према запосленом; запосленог према родитељу; детета, ученика и одраслог према другом детету, ученику или одраслом.

Директор Школе (у даљем тексту: директор) дужан је да у року од три дана од дана сазнања за повреду забране из става 1. овог члана предузме одговарајуће актив­ности и мере у оквиру надлежности Школе.

Препознавање понашања којима се вређа углед, част или достојанство у Школи врши се према ближим условима о начину препознавања тавог понашања, које заједнички прописују министар и министар надлежан за људска и мањинска прав**а.**

Поступање Школе када се посумња или утврди вређање угледа, части или до­сто­јанства, начине спровођења превентивних и интервентних активности, услове и начине за процену ризика, начине заштите и друга питања од значаја за заштиту, про­писује министар.

**Члан 12.**

Према ученицима који чине повреде обавеза ученика и повреде забрана могу се примењивати само оне мере које су утврђене законом или општим актом Школе.

**IV. ПОНАШАЊЕ ЗАПОСЛЕНИХ**

**Члан 13.**

Запослени имају обавезу да својим радом, укупним понашањем и изгледом доприносе угледу Школе и развијању позитивне атмосфере у Школи.

**Члан 14.**

Сви запослени су обавезни:

1) да редовно и на време долазе на посао и на час;

2) да савесно обављају послове свог радног места;

3) да у слу­ча­ју нео­д­ло­жне по­тре­бе за из­о­ста­ја­њем на вре­ме оба­ве­сте ди­рек­то­ра Шко­ле о из­о­ста­ја­њу, ра­ди бла­го­вре­ме­ног ор­га­ни­зо­ва­ња за­ме­не. Сва­ко нео­прав­да­но из­о­ста­ја­ње или нео­ба­ве­шта­ва­ње директора Шко­ле о из­о­ста­ја­њу с по­сла или за­ка­шње­њу, сма­тра­ће се по­вре­дом рад­не ду­жно­сти;

4) да се уздржавају од радњи којима се крше права ученика и/или других лица;

5) да се старају о остваривању права, обавеза и одговорности ученика;

6) да пријављују директору , пе­да­го­гу или пси­хо­ло­гу Шко­ле кршење права ученика;

7) да долазе на посао прикладно одевени , у складу са прописаним правилима одевања у Школи и својим изгледом васпитно делује на ученике;

8) да пре или за време рада не узимају алкохол нити друга средства која утичу на способност за рад;

9) да не пуше у просторијама Школе нити у школском дворишту;

10) да не уносе у Школу нити у школско двориште оружје или друга опасна сред­ства којима се може угрозити живот и тело ученика, запослених и трећих лица или се може нанети материјална штета;

11) да за време рада не користе мобилни телефон нити друга средства којима се може омести процес рада;

12) да не оштећују имовину Школе, ученика, других запослених, родитеља ученика и трећих лица;

13) да користе средства Школе и потрошни материјал само у службене сврхе;

14) да не износе школску евиденцију, друга документа, средства Школе нити потрошни материјал без одобрења директора;

15) да чувају школски инвентар и опрему;

16) да по завршетку часова и за време великог одмора закључавају своју учионицу и помоћни кабинет;

17) на­став­ник ко­ји је ор­га­ни­зо­вао до­пун­ски час или дру­ге ак­тив­но­сти ду­жан је да бри­не о бо­рав­ку уче­ни­ка у Шко­ли од по­чет­ка ових ак­тив­но­сти до њи­хо­вог за­вр­шет­ка

18) да не ко­ри­сте ра­чу­нар у при­ват­не свр­хе ("facebook", до­пи­си­ва­ња са дру­гим ли­ци­ма пу­тем ин­тер­не­та као и оста­ли ви­до­ви ин­тер­нет ко­му­ни­ка­ци­је);

19) да поштују прописане мере безбедности и здравља на раду и носе радни мантил или другу опрему прописану за то радно место.

**Члан 15.**

Наставник је обавезан да у Школу дође најмање 10 минута пре почетка часа.

Дежурни наставник је обавезан да у Школу дође најмање 30 минута пре по­чет­ка наставе у смени.

**Члан 16.**

Дежурни наставник дежурство обавља пре почетка смене и за време школског одмора.

**Члан 17.**

Дежурни наставник:

1) стара се о одржавању реда и о безбедности у школској згради и у школском дворишту;

2) предузима мере у случају нарушавања реда или угрожавања безбедности;

3) издаје налоге дежурним ученицима и помаже им у раду;

4) ради испуњавања својих обавеза, сарађује са директором и другим лицима запосленим у Школи;

5) уред­но во­ди књи­гу де­жур­ног на­став­ни­ка и у њу упи­су­је про­ме­не ко­је су од зна­ча­ја за жи­вот и рад у Шко­ли а по­себ­но на­ста­ле ште­те и њи­хо­ве по­чи­ни­о­це, одсу­ства и за­ка­шње­ња на­став­ни­ка, имена наставника који су на замени одсутног наставника

6.) у слу­ча­ју не­до­ла­ска на­став­ни­ка на на­ста­ву оба­ве­шта­вава ди­рек­то­ра Шко­ле и пред­у­зи­ма ме­ре да ученици не ометају извођење наставе у Школи, до доласка наставника или његове замене

7) за вре­ме ве­ли­ког од­мо­ра де­жур­ни на­став­ни­ци у мла­ђим раз­ре­ди­ма од­во­де уче­ни­ке у тр­пе­за­ри­ју и при­су­ству­ју ужи­ни сво­јих уче­ни­ка,

8) обавља и друге послове утврђене другим општим актима Школе .

**Члан 18.**

Дежурство се обавља у улазном холу, ходницима на спратовима и у школском дворишту, а по потреби и на другим местима, у складу са одлуком директора.

**Члан 19.**

По­моћ­но-тех­нич­ки рад­ни­ци у Шко­ли:

- сва­ког рад­ног да­на одр­жа­ва­ју чи­сто­ћу школ­ских про­сто­ри­ја, дво­ри­шта и спорт­ских те­ре­на,

- по­ма­жу у ра­ду де­жур­ном на­став­ни­ку и де­жур­ним уче­ни­ци­ма,

- де­жу­ра­ју на свом спра­ту пре­ма утвр­ђе­ном рас­по­ре­ду и сме­на­ма и не уда­ља­ва­ју се са рад­ног ме­ста без до­зво­ле директора Шко­ле,

- у стал­ној са­рад­њи са де­жур­ним на­став­ни­ци­ма пра­те кре­та­ње стра­них ли­ца и пред­у­зи­ма­ју ме­ре да се очу­ва ред и мир, а по­себ­но без­бед­ност уче­ни­ка, рад­ника и имо­ви­на Шко­ле,

- де­жур­ни рад­ник пр­ве сме­не пре­да­је учи­о­ни­це и оста­ле про­сто­ри­је рад­ни­ку дру­ге сме­не,

- по за­вр­шет­ку ра­да рад­ни­ци дру­ге сме­не пред­у­зи­ма­ју све ме­ре да се обез­бе­де објек­ти Шко­ле, за­кљу­ча­ју, пога­се све­тла, про­ве­ре во­до­вод­не, греј­не и дру­ге ин­ста­ла­ци­је.

**Члан 20.**

Помоћно-технички радници обавезни су да без одлагања обавештавају дежурног нас­тав­ника и директора Школе о свакој промени која може довести до нарушавања реда и безбедности у Школи.

**V. ПОНАШАЊЕ УЧЕНИКА**

**Члан 21.**

Ученици су обавезни:

1) да се придржавају Правила и других општих аката Школе у просторијама Школе и школском дворишту, на другом месту на којем се изводи образовно-вас­пит­ни рад, као и на путу између куће и Школе;

2) да се придржавају одлука органа Школе;

3) да поступају по налогу директора, помоћника директора, наставника и струч­них сарадника;

4) да се за решавање проблема у односима са другим ученицима, запосленима, родитељима или трећим лицима обраћају дежурном наставнику или одељењ­ском ста­решини, а по потреби и другим лицима запосленим у Школи;

5) да редовно похађају наставу и друге облике образовно-васпитног рада и да уредно извршавају своје школске обавезе;

6) да не закашњавају на наставу нити на друге облике образовно-васпитног рада;

7) да савесно раде на усвајању знања, вештина и вредносних ставова пропи­са­них школским програмом;

8) да прате сопствени напредак и да извештавају о томе наставнике и родите­ље;

9) да у поступку оцењивања покажу своје стварно знање без коришћења раз­них облика преписивања и других недозвољених облика помоћи;

10) да не ометају извођење наставе и да не напуштају час или други облик образовно-васпитног рада без претходног одобрења наставника;

11) да поштују личност других ученика, наставника и осталих запослених у Шко­ли;

12) да се уљудно понашају према другим ученицима, запосленима у Школи, родитељима и трећим лицима;

13) да се пристојно одевају у складу са утврђеним правилима одевања;

14) да благовремено правдају изостанке;

15) да чувају имовину Школе и чистоћу и естетски изглед школских просто­ри­ја и школског дворишта;

16) да се старају о очувању животне средине и да се понашају у складу с пра­ви­лима еколошке етике;

17) да се уздржавају од уношења било каквих измена у школској евиденцији;

18) да за време образовно-васпитног рада поштују забрану употребе мобилног телефона и свих других средстава којима се може ометати рад;

19) да у згради Школе нити у школском дворишту, за време обављања обра­зов­но-васпитног рада ван зграде Школе и школског дворишта, као ни на путу између куће и Школе, не носе оружје или друга опасна средства којима се може угрозити жи­вот и тело ученика, запослених, родитеља и трећих лица или се може нанети мате­ријална штета;

20) да се уздржавају од употребе дувана, алкохола, наркотичких и сличних средстава и од подстрекавања других ученика на такву употребу;

21) да се уздржавају од изазивања туче и учествовања у тучи;

22) да се уздржавају од изражавања националне, расне и верске нетрпељивос­ти;

**Члан 22.**

Уче­ни­ци Шко­ле мо­ра­ју да по­шту­ју пра­ви­ла по­на­ша­ња и у сле­де­ћим си­ту­а­ци­ја­ма:

1) На ча­со­ви­ма фи­зич­ког вас­пи­та­ња:

- у ци­љу одр­жа­ва­ња лич­не хи­ги­је­не, као и хи­ги­је­не про­сто­ра, пре из­ла­ска уче­ни­ка на час фи­зич­ког вас­пи­та­ња, ства­ри у свла­чи­о­ни­ца­ма мо­ра­ју би­ти уред­но сло­же­не;

- на ча­су фи­зич­ког вас­пи­та­ња оба­ве­зна је уред­на спорт­ска опре­ма (по­себ­но чи­сте па­ти­ке);

- на ча­су фи­зич­ког вас­пи­та­ња уче­ни­ци­ма ни­је до­зво­ље­но но­ше­ње би­ло ког об­ли­ка огр­ли­ца или на­ру­кви­ца (лан­чи­ћи, бро­ја­ни­це, са­то­ви...);

- уче­ник ко­ји нео­прав­да­но накнадно при­сту­пи ча­су, на­кон што на­став­ник ста­не пред вр­сту (строј) и озна­чи по­че­так ра­да, без до­зво­ле на­став­ни­ка не мо­же ак­тив­но уче­ство­ва­ти у ра­ду;

- уче­ни­ци ко­ји су при­сут­ни на ча­су, али из би­ло ког раз­ло­га ак­тив­но не уче­ству­ју у ње­му (бо­лест, не­пра­вил­на опре­ма, за­ка­шње­ње...) по­сма­тра­ју рад са три­би­на , или са стране у сали, у по­себ­ној, чи­стој обу­ћи или па­ти­ка­ма за са­лу. За вре­ме ча­са, њи­ма је нај­стро­же за­бра­ње­на упо­тре­ба мо­бил­них те­ле­фо­на у би­ло ко­ју свр­ху;

- све ства­ри ко­је уче­ни­ци сма­тра­ју вред­ним (са­то­ви, лан­чи­ћи, нов­ча­ни­ци...) оба­ве­зно оста­ви­ти код на­став­ни­ка пре по­чет­ка ча­са. На­став­ни­ци не од­го­ва­ра­ју за вред­не ства­ри ко­је не­ста­ну у свла­чи­о­ни­ци.

-ученици справе за физичко не смеју да користе без присуства наставника

2) У ла­бо­ра­то­ри­ји (кабинет за физику и хемију) није дозвољено:

- ше­та­ње и тр­ча­ње по ла­бо­ра­то­ри­ји,

- уно­ше­ње хра­не и пи­ћа у ла­бо­ра­то­ри­ју,

- пре­гла­сан раз­го­вор и пре­гла­сно ко­мен­та­ри­са­ње,

-без присутва предметног наствника радити у лабораторији или изводити неауторизоване експерименте,

- уди­са­ти хе­ми­ка­ли­је,

- про­ба­ти и ми­ри­са­ти хе­ми­ка­ли­је и ди­ра­ти их го­лим ру­ка­ма,

- теч­но­сти пре­но­си­ти из су­да у суд у бли­зи­ни отво­ре­ног пла­ме­на;

- уколико је извођен експеримент опра­ти ру­ке при из­ла­ску из ла­бо­ра­то­ри­је

3) током ко­ри­шће­ња про­сто­ри­ја ђач­ке ку­хи­ње и тр­пе­за­ри­је ученици су дужни да поштују успостављени ред а остатке хране и други отпад не бацају по поду већ исти одлажу у канте намењене за отпад

4) у току коришћења школске библиотеке и читаонице не ометају друге ученике који користе исте услуге, а књиге које су узели на читање чувају и благовремено врате неоштећене, а у случају оштећења то пријаве библиотекару

5) након употребе просторије школске библиотеке уредно сложе све столице и клупе

**Члан 23.**

Ученици су обавезни да буду у Школи најмање 10 минута пре почетка нас­таве или другог облика образовно-васпитног рада.

**Члан 24.**

Пет минута пре почетка наставе, на звук првог звона, ученици су обавезни да, раз­врстани по одељењима, буду спремни за улазак у Школу у складу с налогом дежур­ног наставника.

За време хладног и/или кишовитог времена, ученици се, у складу са одлуком дежурног наставника, за одлазак на наставу припремају у улазном холу.

**Члан 25.**

На знак дежурног наставника, ученици у реду и миру крећу према својим учи­о­ницама.

У време оглашавања звона за почетак часа, ученици тре­ба да буду у својим учионицама и да мирно чекају долазак наставника.

Уколико је реч о учионицама које откључава наставник, ученици у реду и миру чекају наставника испред учионице.

**Члан 26.**

Ученици који су закаснили на час не смеју се задржавати у холовима, ход­ни­цима и другим просторијама Школе, него одлазе да при­сус­твују часу.

**Члан 27.**

По завршетку школских обавеза, ученици у реду и миру излазе из Школе.

Ни­је до­зво­ље­но за­др­жа­ва­ње по ход­ни­ци­ма за вре­ме на­ста­ве, по­сле на­ста­ве и за вре­ме евен­ту­ал­них гу­бље­ња ча­со­ва.

**Члан 28.**

Редар је обавезан да буде у учионици пре осталих ученика.

Одељењски старешина сваке недеље одређује по два редара

Редар:

1) проветрава учионицу пре почетка наставе и за време великог одмора и обав­ља друге радње са циљем да се учионица припреми за наставу;

2) извештава наставника о одсутним ученицима;

3) чува личне предмете, књиге и прибор ученика;

4) пријављује наставнику сваки нестанак или оштећење имовине Школе, уче­ни­ка или запослених лица;

5) обавештава наставника о променама које могу утицати на безбедност уче­ни­ка и/или других лица;

**VI. ПОНАШАЊЕ РОДИТЕЉА И ТРЕЋИХ ЛИЦА**

**Члан 29.**

Родитељи и трећа лица (у даљем тексту: остала ли­ца) обавезни су да поштују Правила и друге опште акте Школе.

**Члан 30.**

Остала лица обавезна су да се приликом уласка у школску зграду јаве дежур­ном наставнику, или дежурном ученику, или помоћно-техничком особљу ради евидентирања.

**Члан 31.**

Остала лица обавезна су да се према ученицима, запосленима и другим лици­ма која се затекну у школској згради или школском дворишту понашају уљудно.

**Члан 32.**

Родитељи, поред обавеза које су заједничке за сва остала лица, имају и следеће обавезе:

1.да од­мах, а нај­ка­сни­је у ро­ку од 48 са­ти од мо­мен­та на­сту­па­ња спре­че­но­сти уче­ни­ка да при­су­ству­је на­ста­ви о то­ме оба­ве­сти Шко­лу

2. да прав­да из­о­стан­ке уче­ни­ка, нај­ка­сни­је у ро­ку од осам да­на од да­на пре­стан­ка спре­че­но­сти уче­ни­ка да при­су­ству­је на­ста­ви од­го­ва­ра­ју­ћом ле­кар­ском или дру­гом ре­ле­вант­ном до­ку­мен­та­ци­јом

3.да на по­зив Шко­ле узме ак­тив­но уче­шће у свим об­ли­ци­ма вас­пит­ног ра­да са уче­ни­ком

4. да на позив органа Школе, педагога, психолога или наставника дођу у Школу;

5. да редовно измирују новчана дуговања према Школи;

6.да редовно долазе на родитељске састанке и да се интересују за учење и вла­дање свог детета;

7. да учествују у раду органа Школе чији су чланови;

8. да на­док­на­ди ма­те­ри­јал­ну ште­ту ко­ју уче­ник на­не­се шко­ли, на­мер­но или из крај­ње не­па­жње

9. да одговара за по­вре­ду за­бра­не из члана 3. ових Пра­ви­ла учи­ње­ну од стра­не уче­ни­ка и за те­же по­вре­де оба­ве­зе уче­ни­ка на­ва­де­не у чла­ну 83. За­ко­на о основама система образовања и васпитања

10/да поштују саобраћајне знаке који се налазе на главном улазу у школско двориште .

**VII. ЗАВРШНЕ ОДРЕДБЕ**

**Члан 33.**

Даном ступања на снагу Правила престају да важе Правила понашања у Основној школи „Свети Сава „Бајина Башта дел.број 482/04 од 19.11.2004 године.

**Члан 34.**

Правила ступају на снагу осмог дана од дана објављивања на огласној табли Школе.

Председник Школског одбора

Родољуб Арсенијевић

Правила објављена су на огласној табли Школе дана 20.05.2021 године, а ступила су на снагу дана 28.05.2021. године.

Секретар школе

\_\_\_\_\_\_\_\_\_\_\_\_\_\_\_\_\_\_\_\_\_\_

Катарина Петровић